ஒருநா ளெழுநாள்போற் செல்லுஞ்சேட் சென்றார் ( )  ஒரு நாள் எழு நாள் போல் செல்லும் சேண் சென்றார் வருநாள்வைத் தேங்கு பவர்க்கு. (09)  வரு நாள் வைத்து ஏங்குபவர்க்கு. [தொடரமைப்பு: சேண் சென்றார் வரு நாள் வைத்து ஏங்குபவர்க்கு, ஒருநாள் எழுநாள்போல் செல்லும்.]       இதன்பொருள் சேண் சென்றார் வருநாள் வைத்து ஏங்குபவர்க்கு= சேணிடைச் சென்ற தங்காதலர் மீண்டுவரக்குறித்த நாளையுட்கொண்டு, அது வருந்துணையும் உயிர்தாங்கி வருந்தும் மகளிர்க்கு;  ஒருநாள் எழுநாள்போல் செல்லும்= ஒருநாள் பலநாள் போல நெடிதாகக்காட்டும், எ-று.  உரை விளக்கம் ஏழ் என்பது, அதற்கும் மேலாய மிக்கபன்மை குறித்து நின்றது, "ஒருவர் கூறை எழுவர் உடுத்து" என்றாற் போல. தலைமகள் வருத்தம்  பிறர்மேல் இட்டுக் கூறியவாறு. இதனான் இதுவும் தலைமகள் கூற்று ஆகாமை அறிக. இருநாள் என்று பாடம் ஓதுவாரும் உளர். குறள் 1270 ( பெறினென்னாம்)  ( இதுவுமது ) 